عراق ساوونما باخانلیغی، تورکمن‌لرین اکثریتده اولدوغو تلعفر ائلچه‌سی‌نین ترور هؤرگوتو داعشدن قورتاریلماسی آماجلی عملیاتین حاضرلیق‌لاری‌نین تاماملاندیغینی بیلدیردی.
باخانلیق طرفین‌دن وئریلن یازی‌لی آچیقلامادا، بوتون حربی واحیدلرین تلعفر عملیاتینا حاضر اولدوغو ایفاده ائدیلدی. شیعه حشد شعبی میلیس‌لری‌نین عملیاتا آکتیو بیر شکیلده قاتیلاجاغینین ایفاده ائدیلدیگی آچیقلامادا، عراق اوچاق‌لاری‌نین دا عملیات چرچیوه‌سینده داعش هدف‌لرینی هاوا‌دان بومبالایاجاغی قید ائدیلدی.
عراق مجلیس باشقانی سلیم البازار ایسه آمریکانین بغداد ائلچیسی داگلاس آ. سیلیمان ایله گرچکلشدیردیگی گؤروشمه چرچیوه‌سینده وئردیگی آچیقلامادا، اؤلکه‌نین قوزئیی ایله باتیسیندا داعشین الینده اولان تورپاق‌لارین قورتاریلماسی اوچون اولوسلارآراسی کوالیسیونلا داها چوخ ایش بیرلیگی ایچینده اولمانین لازیم اولدوغونو سؤیله‌دی.
سیلیمان دا بغداد رهبرلیگینه ترورا قارشی وئردیگی مباریزه‌ده دستک اولماغا دقت گؤستردیک‌لرینی، عراقین تورپاق بوتؤو‌لوگونون گوونلیک و ثابیتلیگین تامین ائدیلمه‌سینده اؤنم‌لی بیر آددیم اولدوغونو وورغولادی.
عراق باشباخانی حیدر العبادی ده اؤنجه‌کی گون بغداددا، تلعفری داعشدن قورتارما عملیاتی اوچون بوتون حربی حاضرلیق‌لارین تاماملاندیغینی بیلدیرمیشدی.
